1760/1925. M. E. számú rendelet
A m. kir. minisztérium 1925. évi 1.760. M. E. számú rendelete,a m. kir. folyamőrség vízi járóművei számára folyamrendészeti lobogó rendszeresítéséről.

Az 1923:XIV. t.-c. (Dunaszabályzat) 2. §-ában nyert felhatalmazás alapján, a XXVI. cikk rendelkezésének megfelelően, a m. kir. folyamőrség járóművei számára megkülönböztető, egységes jelzésként „folyamrendészti lobogó” rendszeresíttetik.

A lobogó leírása: 80 cm. hosszú, 80 cm. magas, fehér alapú lobogó, közepén 38 cm. magas, 28 cm. széles, sötétkék színű, kötéllel körülfont két karú horgony, felette színes kivitelben a magyar szent koronával.

A folyamrendészeti lobogót a m. kir. folyamőrség vízi járóművei – függetlenül a viselendő nemzeti lobogótól – menetközben éjjel is a hajó orrán tartoznak viselni.
A folyamőrség evezős csónakjain a folyamrendészeti lobogó kizárólag csak akkor viselendő, amikor azok folyamrendészeti tevékenységre használtatnak.

Budapesten, 1925. évi március hó 18-án.
Jogszabályok
Rendeletek
Vexillológia